गरीब रथ एक्सप्रेस में तीन यात्रियों ने नशे में किया हंगामा, छात्राओं को छेड़ा
बोगी नंबर 12 की घटना, 3 आरोपी पकड़े, ट्रेन आधा घंटा लेट हुई रवाना
पानीपत| चंडीगढ़से अजमेर जाने वाली गरीब रथ एक्सप्रेस में शराब के नशे में तीन यात्रियों ने उत्पात मचाया और लड़कियों से छेड़छाड़ की। हंगामे की वजह से ट्रेन आधा घंटा लेट हो गई। ट्रेन को रात 11:53 पर रवाना दिया गया। गरीब रथ एक्सप्रेस की बोगी नंबर 12 में सवार छात्राओं उनके साथ जा रहे शिक्षकों ने बताया कि वे टूर से वापस लौट रहे थे। इस दौरान तीन यात्री उनसे छेड़छाड़ करने लगे। शोर सुनकर अन्य यात्री स्टेशन पर मौजूद वेंडर मौके पर पहुंच गए। उन्होंने तीनों आरोपियों को पकड़ लिया। थोड़ी देर में ट्रेन चलने लगी तो यात्रियों ने दो बार चेन पुलिंग कर दी। ये ट्रेन रोजाना प्लेटफार्म नंबर चार पर आती है, लेकिन यहां मालगाड़ी खड़ी होने के कारण इसे 2 पर लाया गया था। वहीं, जीआरपी के एएसआई धर्मसिंह ने बताया कि तीनों यात्रियों में से एक ने ज्यादा शराब पी रखी थी। उसे 6 यात्री थाने तक उठाकर लेकर आए। तीनों यात्रियों में से एक चंडीगढ़ से जयपुर, दूसरा बठिंडा से चंडीगढ़ होते हुए जयपुर जा रहा था। तीसरा भी चंडीगढ़ से जयपुर जा रहा था। छात्राओं टीचर की शिकायत पर पुलिस ने शिकायत ले ली है और मामले की जांच की जा रही है।
hin_Deva bho_Deva hin_Deva